EL   
ECB -PUBLIC  
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 25ης Αυγούστου 2022  
σχετικά με τη σύσταση και λειτουργία κεντρικού μητρώου πιστώσεων  
(CON/2022/ 28) 
 
Εισαγωγή και νομική βάση  
Σ τ ι ς  2 9  Ι ο υ λ ί ο υ  2 0 2 2  η  Ε υ ρ ω π α ϊ κ ή  Κ ε ν τ ρ ι κ ή  Τ ρ ά π ε ζ α  ( Ε Κ Τ )  έ λ α β ε  αίτημα του ελληνικού υπουργείου 
Οικονομικών για τη διατύπωση γνώμης αναφορικά με σχέδιο νόμου σχετικά με τη σύσταση και λειτουργία κεντρικού μητρώου πιστώσεων (εφεξής το «σχέδιο νόμου»).  
Η γνωμοδοτική αρμοδιότητα της ΕΚΤ βασίζεται στα άρθρα 127 παράγραφος 4 και 282 παράγραφος 5 της 
Συνθήκης για τη λειτουργία της Ευρωπαϊκής Ένωσης και στο άρθρο 2 παράγραφος  1 τρίτη, τέταρτη και 
έκτη περίπτωση της απόφασης  98/415/ΕΚ του Συμβουλίου
1, καθώς το σχέδιο νόμου αφορά την Τράπεζα 
της Ελλάδος, τη συλλογή, κατάρτιση και διανομή στατιστικών στοιχείων σχετικά με τον νομισματικό, 
χρηματοπιστωτικό και τραπεζικό τομέα  και με τα συστήματα πληρωμών και το ισοζύγιο πληρωμών, καθώς 
και κανόνες που εφαρμόζονται σε χρηματοπιστωτικά ιδρύματα, στο μέτρο που επηρεάζουν σημαντικά τη 
σταθερότητα χρηματοπιστωτικών ιδρυμάτων και αγορών. Η παρούσα γνώμη εκδόθηκε από το διοικητικό 
συμβούλιο, σύμφωνα με το άρθρο 17.5 πρώτη πρόταση του εσωτερικού κανονισμού της Ευρωπαϊκής 
Κεντρικής Τράπεζας.  
 
1. Σκοπός του σχεδίου νόμου  
1.1 Με το σχέδιο νόμου συστήνεται κεντρικό μητρώο πιστώσεων ( εφεξής το «Μητρώο») ως εθνικό 
σύστημα αρχειοθέτησης δεδομένων προσωπικού χαρακτήρα υπό την έννοια του άρθρου 4 σημείο 6)  του 
κανονισμού (ΕΕ) 2016/6792 (εφεξής ο «ΓΚΠΔ»). Το Μητρώο θα αποτελεί ηλεκτρονική βάση δεδομένων 
που θα συσταθεί και θα τηρείται από την Τράπεζα της Ελλάδος , η οποία και θα διαχειρίζεται τη λειτουργία 
του, ενώ θα καταγράφει σε αναλυτική βάση , μεταξύ άλλων,  το ιστορικό πληρωμών, τα εί δη των 
παρεχόμενων εξασφαλίσεων και κάθε άλλη πληροφορία σχετιζόμενη με κάθε μορφής πίστωση προς 
φυσικά και νομικά πρόσωπα , περιλαμβανομένων των εγγυητών (εφεξής τα «υποκείμενα δεδομένων»), από 
πιστωτικά και εν γένει χρηματοδοτικά ιδρύματα με καταστατική έδρα στην Ελλάδα, καθώς και από τα 
υποκαταστήματα αλλοδαπών πιστωτικών ή χρηματοδοτικών ιδρυμάτων που λειτουργούν στην Ελλάδα. Το 
 
1  Απόφαση 98/415/ΕΚ του Συμβουλίου, της 29ης Ιουνίου 1998, σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων (ΕΕ L 189 της 3.7.1998, σ. 42). 
2   Κανονισμός (ΕΕ) αριθ. 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την 
προστα σία των φυσικών προσώπων έναντι της επεξεργασίας των δεδομένων προσωπικού χαρακτήρα και για την 
ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την 
Προστασία Δεδομένων) (ΕE L 119 της 4.5.2016, σ. 1). 
ECB -PUBLIC  
2 ακριβές περιεχόμενο της «πίστωσης» που θα εμπίπτει στο πεδίο εφαρμογής του σχεδίου νόμου, ήτοι τα 
πιστωτικά όρια και οι πιστωτέ ς3, θα εξειδικεύεται σ ε Πράξη Διοικητή της Τράπεζας της Ελλάδος (ΠΔΤΕ) . 
Το Μητρώο θα υποστηρίζει μεταξύ άλλων  τις ακόλουθες λειτουργίες:  α) συλλογή και άντληση δεδομένων 
(θετικών ή αρνητικών) οικονομικής συμπεριφοράς  φυσικών και νομικών προσώπων από τους πιστωτές 
που τηρούν και διαχειρίζονται αντίστοιχα δεδομένα∙ β) παραγωγή και χορήγηση της πιστωτικής έκθεσης 
για τα υποκείμενα δεδομένων∙ γ) αποθήκευση και επεξεργασία των δεδομένων  οικονομικής συμπεριφοράς, 
λαμβάνοντας υπόψη το εκάστοτε ισχύον θεσμικό πλαίσιο προστασίας προσωπικών δεδομένων και 
ασφάλειας πληροφοριών∙ δ) παροχή ενιαίου σημείου επαφής προκειμένου υποκείμενα δεδομένων να λαμβάνουν την πιστωτική έκθεση∙ και ε) παροχή ενιαίου σημείου επαφής προκειμένου υποκε ίμενα 
δεδομένων να μπορούν να υποβάλουν αίτηση επικαιροποίησης ή διόρθωσης των δεδομένων οικονομικής 
συμπεριφοράς που έχουν συλλεγεί από τρίτους φορείς ή για την εν γένει άσκηση των κατά τον ΓΚΠΔ 
δικαιωμάτων τους.  
1.2 Στόχοι του σχεδίου νόμου   
Η σύσταση και λειτουργία του Μητρώου αποσκοπεί πρωτίστως στην ενίσχυση της χρηματοδότησης της 
πραγματικής οικονομίας από το ελληνικό χρηματοπιστωτικό σύστημα και στη διασφάλιση της 
χρηματοπιστωτικής σταθερότητας μέσω της ποιοτικής βελτίωσης της παρεχόμενης πληροφόρησης  και, με 
τον τρόπο αυτό, της ορθολογικότερης αξιολόγησης της πιστοληπτικής ικανότητας των δυνητικών 
δανειοληπτών και της εν γένει συνδρομής στη λήψη πιο τεκμηριωμένων αποφάσεων χρηματοδότησης
4. 
Σύμφωνα με την αιτιολογική έκθεση5 που συνοδεύει την πρόταση για τη σύσταση του Μητρώου που 
υπέβαλε η Ελλάδα στην Ευρωπαϊκή Επιτροπή για τη λήψη χρηματοδότησης από τ ον Μηχανισμό  
Ανάκαμψης και Ανθεκτικότητας6, το Μητρώο αναμένεται επίσης να αυξήσει τις διαθέσιμες πληροφορίες 
σχετικά με το πι στωτικό ιστορικό δυνητικών δανειοληπτών , να επιδρά θετικά στην ποσότητα και την 
ποιότητα των επενδυτικών δαπανών, να ενθαρρύνει τον ανταγωνισμό μεταξύ των χρηματο δοτικών 
ιδρυμάτων, να οδηγήσει σε χαμηλότερο κόστος κεφαλαίου για τους Έλληνες δανειολήπτες και να αυξήσει 
σημαντικά  την ικανότητα των επενδυτών να τιμολογούν τον κίνδυνο στη δευτερογενή αγορά μη 
 
3   Ως «πιστωτές» κατά το σχέδιο νόμου ορίζονται νομικά πρόσωπα προς τα οποία υφίσταται οφειλή υποκειμένου 
δεδομένων οικονομικής συμπεριφοράς που εμπίπτει στο πεδίο εφαρμογής του παρόντος νόμου, πλην των: φορέων του 
δημόσιου τομέα κατά το άρθρο 51 του ν. 1892/ 1990 (Α΄ 101)∙ Οργανισμών Τοπικής Αυτοδιοίκησης και των επιχειρήσε ών 
τους∙ και των επιχειρήσεων που ασκούν δραστηριότητες κοινής ωφέλειας, εφόσον στη μετοχική τους σύνθεση 
συμμετέχει, άμεσα ή έμμεσα, το Ελληνικό Δημόσιο.  Το σχέδιο νόμου περιλαμβάνει ενδει κτικό κατάλογο των πιστωτών, 
ο οποίος καλύπτει: i) πιστωτικά ιδρύματα, κατά την έννοια της περ. 1 της παρ. 1 του άρθρου 3 του ν. 4261/2014 και της παραγράφου  1 του άρθρου 4 του κανονισμού (ΕΕ) αριθ. 575/2013, με έδρα στην Ελλάδα∙ ii) υποκαταστήματα στην 
Ελλάδα πιστωτικών ιδρυμάτων με έδρα στην αλλοδαπή∙ iii) πιστωτικά ιδρύματα με έδρα σε χώρα του ΕΟΧ που ασκεί 
δραστηριότητα στην Ελλάδα δυνάμει του άρθρου 38 του ν. 4261/ 2014∙ iv) εταιρείες παροχής πιστώσεων, κατά την έννοια 
της παρ αγράφου  4 του άρθρου 153 τ ου ν. 4261/2014∙ v) εταιρείες πρακτορείας επιχειρηματικών απαιτήσεων, κατά την 
έννοια της παραγράφου  2 του άρθρου 4 του ν. 1905/ 1990 (Α’ 147)∙ vi) εταιρείες χρηματοδοτικής μίσθωσης, κατά την 
έννοια της περ. α) της παραγράφου  1 του άρθρου 2 του ν. 1665/198 6 (Α’ 194)∙ vii) υποκαταστήματα στην Ελλάδα 
χρηματοδοτικών ιδρυμάτων, κατά την έννοια του στοιχείου 22 της παραγράφου  1 του άρθρου 3 του ν. 4261/2014, με 
έδρα στην αλλοδαπή∙ viii) εταιρείες διαχείρισης απαιτήσεων από δάνεια και πιστώσεις, κατά την έννοια τ ης περ. αα) της 
παραγράφου  1.α. του άρθρου 1 του ν. 4354/2015 και υποκαταστήματα της περ. ββ) της παραγράφου  1.α. του άρθρου 1 
του ν. 4354/2015, ix) πιστωτικοί φορείς, κατά την έννοια της περ. 2 του άρθρου 3 του ν. 4438/2016, x) ιδρύματα 
μικροχρηματοδοτήσε ων, κατά την έννοια της περ. β’ του άρθρου 2 του ν. 4701/2020∙ xi) ιδρύματα πληρωμών, κατά την 
έννοια του στ. 4 του άρθρου 4 του ν. 4537/2018, εφόσον παρέχουν πίστη, xii) ιδρύματα ηλεκτρονικού χρήματος, κατά 
την έννοια του άρθρου 10 παραγράφου 3 του ν. 402 1/2011, εφόσον παρέχουν πίστη, xiii) εταιρείες έκδοσης και 
διαχείρισης καρτών, και xiv) λοιπά χρηματοδοτικά ιδρύματα, κατά την έννοια του σημείου 26 της παραγράφου 1 του 
άρθρου 4 του κανονισμού (ΕΕ) αριθ. 575/2013. 
4   Βλ. άρθρο 1 παράγραφος 3 του σχεδίου νόμου. 
5   Διαθέσιμο εδώ: https://greece20.gov.gr/en/the -complete- plan/
. 
6   Ο μηχανισμός ανάκαμψης και ανθεκτικότητας δημιουργήθηκε με τον κανονισμό (ΕΕ) 2021/241 του Ευρωπαϊκού 
Κοινοβουλίου και του Συμβουλίου, της 12ης Δεκεμβρίου 2021, για τη θέσπιση του μηχανισμού ανάκαμψης και 
ανθεκτικότητας (ΕΕ L 57 της 18.2.2021, σ. 17).  
ECB -PUBLIC  
3 εξυπηρετούμεν ων δανείων  (ΜΕΔ) . Αυτό θα αυξήσει τις αποτιμήσεις των ΜΕΔ, θα ενισχύσει τα ποσοστά 
ανάκτησης και, έτσι, θα βοηθήσει τις τράπεζες να αντιμετωπ ίσουν επιτυχώς τις προκλήσεις των παλαιών 
ΜΕΔ ταχύτερα και αποτελεσματικ ότερα  όσον αφορά τη χρήση του κεφαλαίου. Στην αιτιολογική έκθεση 
αναφέρεται επίσης ότι εφόσον το Μητρώο τηρείται στην Τράπεζα της Ελλάδος,  η οποία και διαχειρίζεται τη  
λειτουργ ία του , υποστηρίζει τις υποχρεώσεις και τα καθήκοντ ά της  όσον αφορά  την εποπτεία του 
χρηματοπιστωτικού τομέα και τη διασφάλιση της χρηματοπιστωτικής σταθερότητας.  
1.3 Δεδομένα που τηρούνται στο Μητρώο  
Η Τράπεζα της Ελλάδος μπορεί  επίσης να διατηρεί στο Μητρώο τα εξής στοιχεία : α) πληροφορίες 
ταυτοποίησης και γενικές πληροφορίες σε σχέση με το υποκείμενο δεδομένων∙ β) δεδομένα οικονομικής 
συμπεριφοράς που σχετίζονται με οποιαδήποτε αίτηση πίστωσης ή σύμβαση πίστωσης στην οποία 
συμβάλλεται το υποκείμενο  δεδομένων (και ως εγγυητής)∙ γ) στοιχεία που συνδέουν οποιοδήποτε 
υποκείμενο δεδομένων που έχει ήδη συνάψει σύμβαση πίστωσης με οποιοδήποτε άλλο υποκείμενο 
δεδομένων που έχει παράσχει  εγγύηση σε σχέση με την ίδια σύμβαση πίστωσης∙ και δ) τυχόν πιστωτικές 
παρατηρήσεις και άλλες αναλύσεις που παράγονται από την Τράπεζα της Ελλάδος σε σχέση με υποκείμενο 
δεδομένων.  Οι πιστωτικές πληροφορίες που η Τράπεζα της Ελλάδος μπορεί να διατηρεί στο Μητρώο 
περιλαμβάνουν γενικές αναφορές, αναλύσεις και στατιστικά στοιχεί α που παράγονται από την ίδια και 
διατηρούνται σε μορφή που δεν επιτρέπει τον προσδιορισμό της ταυτότητας των υποκειμένων δεδομένων.  
1.4 Πιστωτική έκθεση  
Βάσει των παραπάνω πληροφοριών και στοιχείων που τηρούνται στο  Μητρώο, αυτό  εκδίδει επίσης  
πιστωτική έκθεση για όλους τους δανειολήπτες , κατόπιν σχετικής αίτησης. Το ακριβές περιεχόμενο της 
έκθεσης καθορίζεται με ΠΔΤΕ  και διαφοροποιείται ανάλογα με τον αποδέκτη της και τον σκοπό για τον 
οποίο ζητήθηκε.  Το σχέδιο νόμου παραθέτει τους σκοπούς αυτο ύς: α) επαλήθευση πληροφοριών που 
παρασχέθηκαν από το υποκείμενο δεδομένων σχετικά με αίτησή του προς πιστωτή για χορήγηση 
πίστωσης∙ β) αξιολόγηση των κινδύνων που πηγάζουν από τη χορήγηση πίστωσης από τον πιστωτή προς 
το υποκείμενο δεδομένων ή από την αποδοχή από τον πιστωτή της παροχής εγγύησης για πιστωτική 
σύμβαση από το υποκείμενο δεδομένων∙ γ) αξιολόγηση των κινδύνων που πηγάζουν από χορηγηθείσα 
πίστωση σε υποκείμενο δεδομένων ή τη μετατροπή της φύσης ή της διάρκειας της οικείας πιστωτικής 
σύμβασης ή εγγύησης ∙ δ) παρακολούθηση και αξιολόγηση της μη τήρησης οποιουδήποτε όρου πιστωτικής 
σύμβασης σε σχέση με πίστωση που χορηγήθηκε από τον πιστωτή σε υποκείμενο δεδομένων ή εγγύησης 
που παρασχέθηκε από αυτό∙ ε) αξιολόγηση αίτησης υποκειμένου δεδομένων προς πιστωτή για υπαγωγή 
του σε διακανονισμό οφειλών ∙ και vi) ανάλυση των χαρτοφυλακίων πιστωτικών συμβάσεων που τηρούν τα 
χρηματοδοτικά ιδρύματα.  Η έκθεση πάντως δεν μπορεί να περιέχει αξιολόγηση ή βαθμολόγηση της 
πιστοληπτικής ικανότητας του δανειολήπτη.  
1.5 Ρόλος της Τράπεζας της Ελλάδος  
Το σχέδιο νόμου αναθέτει στην Τράπεζα της Ελλάδος την αρμοδιότητα να συστήνει , να διατηρεί και να 
λειτουργεί το Μητρώο.  Η ίδια αναλαμβάνει επίσης τον τεχνικό σχεδιασμό του Μητρώου , την υλοποίηση του 
συστήματος αρχειοθέτησ ής του, τη συλλογή και οργάνωση των δεδομένων προσωπικού χαρακτήρα και 
λοιπών δεδομένων από κάθε πηγή, την τήρησή τους υπό συνθήκες που διασφαλίζουν την ακεραιότητα, την εμπιστευτικότητα και τη διαθεσιμότητα των δεδομένων, την τήρηση των διατάξε ων της νομοθεσίας για 
την προστασία των δεδομένων προσωπικού χαρακτήρα και τη διασφάλιση εν γένει τη ς ομαλής  λειτουργία ς 
ECB -PUBLIC  
4 του Μητρώου.  Η Τράπεζα της Ελλάδος ορίζεται επίσης ως «υπεύθυνος επεξεργασίας»  κατά την έννοια του 
ΓΚΠΔ  και του ν. 4624/20197, οι διατ άξεις των οποίων εφαρμόζονται σε κάθε επεξεργασία δεδομένων 
πραγματοποιούμενη είτε από την Τράπεζα της Ελλάδος είτε από τρίτους στους οποίους τυχόν διαβιβάζεται 
η πιστωτική έκθεση που εκδίδει το Μητρώο.  Η Τράπεζα της Ελλάδος υποχρεούται ακόμη να ενημερώνει  
τα υποκείμενα δεδομένων για την ανταλλαγή των δεδομένων τους με το Μητρώο κατά τις επιταγές του 
ΓΚΠΔ . 
1.6 Πληροφορίες και δεδομένα που παρέχονται στο Μητρώο   
Εφόσον ορισμένη  οφειλή εμπίπτει στο πεδίο εφαρμογής του σχεδίου νόμου, οι πιστωτές υποχρεούνται να 
παρέχουν στο Μητρώο δεδομένα οικονομικής συμπεριφοράς , διασφαλίζοντας την πρόσβασή του στα 
συστήματά τους και επιτρέποντας την ηλεκτρονική διαβίβαση από τα συστήματά τους δ εδομένων που οι 
ίδιοι τηρούν στα αρχεία τους τουλάχιστον για το χρονικό διάστημα των τελευταίων δώδεκα (12) μηνών.  Το 
σχέδιο νόμου απαιτεί από τους πιστωτές να παρέχουν τα εν λόγω δεδομένα (και να επικαιροποιούν ήδη 
τηρούμενα δεδομένα) σε μηνιαία βάση και να συνδέονται ηλεκτρονικά με το Μητρώο εντός δώδεκα (12) 
μηνών από την  έκδοση της Π ΔΤΕ (βλέπε παράγραφο 1.9 πιο κάτω).  Μετά από αίτημα της Τράπεζας οι 
πιστωτές υποχρεούνται επίσης να παρέχουν πρόσθετα δεδομένα, με σκοπό την επεξεργασία τους για την 
εκπόνησ η οικονομικών αναλύσεων και στατιστικών μελετών από την ίδια.  
Κατά το σχέδιο νόμου ως «δεδομένα οικονομικής συμπεριφοράς» νοούνται όλες οι πληροφορίες για τις 
οφειλές φυσικών και νομικών προσώπων (συμπεριλαμβ ανομένων και των μη ληξιπρόθεσμ ων και των 
εξοφλημέν ων οφειλ ών), και περιλαμβάνονται ιδίως: στοιχεία εξατομίκευσης της οφειλής∙  η φύση και οι 
βασικοί όροι της οφειλής ∙ οι εμπράγματες και ενοχικές εξασφαλίσεις της οφειλής∙  οι καταβολές που 
πραγματοποιήθηκαν, ο χρόνος των καταβολών και το τρέχον υπό λοιπο της οφειλής∙ ρυθμίσεις της οφειλής ∙ 
μεταβολές των προσώπων της οφειλής∙ πληροφορίες για την πορεία τυχόν δικαστικών διενέξεων μεταξύ οφειλέτη και πιστωτών, τυχόν μέτρα διοικητικής ή αναγκαστικής εκτέλεσης που λήφθηκαν, η ποινική 
καταδίκη λόγω μη κατα βολής των οφειλών, αν η μη καταβολή τους συνιστά αξιόποινη πράξη, κατά τα 
ειδικότερα οριζόμενα στο σχέδιο νόμου ∙ επίσης η ιδιότητα του υποκειμένου των δεδομένων ως ανέργου, η 
πτώχευσή του, η κήρυξή του ως συγγνωστού και η απαλλαγή του.  
1.7 Πρόσωπα με δικαίωμα πρόσβασης στα δεδομένα που τηρούνται στο Μητρώο και συναφείς σκοποί  
Το σχέδιο νόμου προβλέπει ότι πρόσβαση στα δεδομένα που τηρούνται στο Μητρώο θα έχουν μόνο τα ακόλουθα πρόσωπα κατόπιν αιτήματός τους: το υποκείμενο δεδομένων, αποκλειστικά και μόνο για τα  
δεδομένα που αφορούν το ίδιο∙ οποιοσδήποτε πιστωτής έναντι του οποίου το υποκείμενο των δεδομένων 
έχει οφειλή, στον οποίο έχει υποβληθεί αίτηση για πίστωση και ο οποίος έχει συνδεθεί με το Μητρώο∙  η 
Αρχή Προστασίας Δεδομένων Προσωπικού Χαρακτήρα στο πλαίσιο άσκησης ελέγχου για την τήρηση της 
νομοθεσίας για την επεξεργασία δεδομένων προσωπικού χαρακτήρα∙ και οι δικαστικές και εισαγγελικές 
αρχές, στο πλαίσιο απονομής της δικαιοσύνης και ιδίως της πρόληψης και καταστολής της νομιμοποίησης 
εσόδων από εγκληματι κές δραστηριότητες και της χρηματοδότησης της τρομοκρατίας .  
Οι πιστωτές επιτρέπεται να χρησιμοποιούν τα δεδομένα, στα οποία παρέχεται πρόσβαση από το Μητρώο, 
αποκλειστικά και μόνον για τη διαχείριση του πιστωτικού κινδύνου και τη βελτίωση της ποιότητας τω ν 
πιστωτικών πληροφοριών που έχουν στη διάθεσή τους για τα υποκείμενα των δεδομένων.  Εφόσον οι 
πιστωτές προβαίνουν σε περαιτέρω επεξεργασία των λαμβανομένων από το Μητρώο δεδομένων 
 
7   ΦΕΚ Α 78/2019. 
ECB -PUBLIC  
5 λειτουργούν ως υπεύθυνοι επεξεργασίας κατά την έννοια του ΓΚΠΔ, σε σχέση δε με τη διαβίβαση στο 
Μητρώο των δεδομένων θεωρούνται εκτελούντες την επεξεργασία και προς τούτο συνάπτεται σχετική 
σύμβαση με την Τράπεζα της Ελλάδος σύμφωνα με τα προβλεπόμενα στο άρθρο 28 του ΓΚΠΔ . Αντίστοιχη 
σύμβαση συνάπτεται και μεταξύ της Τράπεζας  της Ελλάδος  και της Τειρεσίας Α.Ε, γραφείου οικονομικών 
πληροφοριών ( credit  bureau)  που ανήκει σε ιδιώτη και λειτουργεί από  ιδιώτη, το οποίο επίσης 
επεξεργάζεται και τηρεί δεδομένα οικονομικής συμπεριφοράς  
Το υποκείμενο δεδομένων τα οποία έχουν υπ οβληθεί στο Μητρώο διαθέτει τα δικαιώματα που 
προβλέπονται στον ΓΚΠΔ και μπορεί επίσης να αμφισβητήσει τα εν λόγω δεδομένα και την βάσει αυτών εκδοθείσα πιστωτική έκθεση, ενώ μπορεί να απαιτήσει από την Τράπεζα της Ελλάδος και τη διόρθωση 
ανακριβών δεδομέν ων που το αφορούν.  
1.8 Διαλειτουργικότητα του Μητρώου με άλλες βάσεις δεδομένων  
Το σχέδιο νόμου ορίζει ότι το Μητρώο είναι συμπληρωματικό και σε πλήρη εναρμόνιση και σχέση 
διαλειτουργικότητας με το Γραφείο Δημοσίων Πιστώσεων, την Ανεξάρτητη Αρχή Πιστοληπτικής  
Αξιολόγησης, το Μητρώο Παρακολούθησης Ιδιωτικού Χρέους ( η σύσταση όλων αυτών των φορέων 
προβλέπεται να γίνει βάσει χωριστής νομοθεσίας) και το υφιστάμενο σύστημα επεξεργασίας δεδομένων 
οικονομικής συμπεριφοράς της ΤΕΙΡΕΣΙΑΣ Α.Ε..  Για τις ανάγκες διασταύρωσης και επιβεβαίωσης της 
ακρίβειας των πληροφοριών ταυτοποίησης και των γενικών πληροφοριών που τηρούνται στο Μητρώο
8, το 
Μητρώο μπορεί να προσφεύγει στα πληροφοριακά συστήματα της Ανεξάρτητης Αρχής Δημοσίων Εσόδων, 
του Γενικού Εμπορικού Μητρώου,  της ΕΡΓΑΝΗ και εν γένει σε πληροφοριακά συστήματα φορέων του 
δημόσιου τομέα.  
Το Μητρώο επίσης πρέπει να β ρίσκεται σε σχέση διαλειτουργικότητας με τη βάση αναλυτικών πιστωτικών 
δεδομένων GR -AnaCredit που τηρείται στην Τράπεζα  της Ελλάδος, η οποία λειτουργ εί σύμφωνα με τον 
κανονισμό (ΕΕ) 2016/867 της Ευρωπαϊκής Κεντρικής Τράπεζας (EKT/2016/13)9 κ α ι  τ η ν  Π Δ Τ Ε  
2677/19.05.2017 και συλλέγει πληροφορίες για πιστώσεις που χορηγούν πιστωτικά ιδρύματα προς νομικά 
πρόσωπα.  Στο πλαίσιο επίτευξης των σκοπών του το Μητρώο μπορεί να αναπτύσσει συνεργασίες με 
αντίστοιχα κεντρικά μητρώα πιστώσεων της αλλοδαπής.  
Ακόμη, για την παροχή πληροφοριών στο πλαίσιο εκπόνησης οικονομικών αναλύσεων ή στατιστικών μελετών με βάση τα δεδομένα π ου τηρεί , το Μητρώο πρέπει να διαλειτουργεί και  να ανταλλάσσει 
πληροφορίες ( χωρίς αυτές πάντως να  επιτρέπουν τον προσδιορισμό της ταυτότητας των υποκειμένων 
δεδομένων) με βάσεις δεδομένων και κάθε άλλο ηλεκτρονικό σύστημα του δημόσιου ή ιδιωτικού τομέα ή 
φορέων πιστοληπτικής αξιολόγησης.  
1.9 Παράγωγη νομοθεσία που εκδίδει η Τράπεζα της Ελλάδος  
Το σχέδιο νόμου εξουσιοδοτεί την Τράπεζα της Ελλάδος να εκδώσει παράγωγη νομοθεσία με τη μορφή 
ΠΔΤΕ  για τον καθορισμό επιμέρους  πτυχών του, συμπεριλαμβανομένων των εξής: α) των πιστωτικών 
ορίων που εμπίπτουν στο πεδίο εφαρμογής του σχεδίου νόμου ∙ β) του χρόνου και της συχνότητας της 
περιοδικής πρόσβασης του Μητρώου στα δεδομένα οικονομικής συμπεριφοράς που τηρούνται από τους 
πιστω τές και της άντλησης των δεδομένων τους ∙ γ) των τεχνικών λεπτομερειών και των λειτουργικών 
 
8  Οι «πληροφορίες ταυτοποίησης» και οι «γενικές πληροφορίες» ορίζονται στο άρθρο 2 του σχεδίου νόμου.  
9   Κανονισμός (ΕΕ) 2016/867 της Ευρωπαϊκής Κεντρικής Τράπεζας, της 18ης Μαΐου 2016, σχετικά με τη συλλογή 
αναλυτικών πιστωτικών δεδομέν ων και δεδομένων πιστωτικού κινδύνου (ΕΚΤ/2016/13) (ΕΕ L 144 της 1.6.2016, σ. 44). 
ECB -PUBLIC  
6 προδιαγραφών του Μητρώου, καθώς και του τρόπου διασύνδεσής του με τους φορείς του σχεδίου νόμου ∙ 
δ) του περιεχομένου των αιτήσεων χορήγησης πιστωτικών εκθέσεων, των όρων και προϋποθέσεων 
υποβολής τους στο Μητρώο και της άσκησης από τα υποκείμενα των δεδομένων των δικαιωμάτων τους ∙ 
ε) του τρόπου επεξεργασίας των δεδομένων από το Μητρώο∙  στ) του απαιτούμενου χρόνου τήρησης στο 
Μητρώο των δεδομένων, ανάλογα με την κατηγορία αυτών και την εξόφληση ή μη της οφειλής ∙ ζ) του 
ειδικότερου περιεχομένου της πιστωτικής έκθεσης ανάλογα με τον αποδέκτη της ∙ η) κάθε άλλη λεπτομέρεια 
πρόσφορη και αναγκαία για τη λειτουργία του Μητρώου.  
Επίσης, το σχέδιο νόμου εξουσιοδοτεί την Τράπεζα  της Ελλάδος να εκδίδει Κανονισμό Λειτουργίας του 
Μητρώου, στον οποίο εξειδικεύεται η διαδικασία διασύνδεσης και επικοινωνίας των πιστωτών και του 
υποκειμένου των δεδομένων με το Μητρώο, ο τρόπος καταγραφής των πληροφοριών και στοιχείων που 
επιτρέπει την προσήκουσα αποτύπωση και διαβίβασή τους, οι μορφότυποι παροχής των πληροφοριών και 
στοιχείων και κάθε άλλο θέμα σχετικό με τη διαχείριση της λειτουργίας του Μητρώου.  
 
2. Γενικές παρατηρήσεις  
2.1 Η ΕΚΤ σημειώνει ότι αρκετές σημαντικές πτυχές του Μητρώου αναμένεται να εξειδικευτούν  μέσω της 
παράγωγ ης νομοθεσίας  που θα εκδώσει  η Τράπεζα της Ελλάδος. Από την άποψη αυτή θα πρέπει 
να ζητηθεί η γνώμη της ΕΚΤ σχετικά με τη νομοθεσία αυτή πρ ιν από την έκδο σή της .  
2.2 Η ΕΚΤ καταρχήν χαιρετίζει τη σύσταση του Μητρώου, στο μέτρο που προβλέπεται ότι αυτό θα 
συμβάλει σε μια ολοκληρωμένη και αποτελεσματική συγκέντρωση αναλυτικών πιστωτικών 
δεδομένων  και, κατ’ επέκταση, στη βελτίωση των υφιστάμενων και στην ανάπτυξη νέων στατιστικών 
του ΕΣΚΤ, καθώς παρέχει σημαντικ ά αναλ υτικά στοιχεία  και λεπτομέρειες που δεν είναι διαθέσιμ α 
βάσει πηγών δεδομένων που χρησιμοποιούνται σήμερα, όπως πληροφορίες σχετικά με τη δομή και τις τάσεις  κινδύνου των πιστώσεων που χορηγούνται από τον χρηματοπιστωτικό τομέα. Επιπλέον, 
το Μητρώο αναμένεται ότι θα επιτρέπει πιο τεκμηριωμένες αξιολογήσεις του πιστωτικού κινδύνου 
από πιστωτικά και χρηματο δοτικά ιδρύματα (όσον αφορά τόσο την αρχική απόφαση για χορήγηση 
πίστωσης όσο και τις συνεχείς αξιολογήσεις υφιστάμενων ανοιγμάτων) και, ως εκ τούτου, ότι θα 
ενισχύσει τις δυνατότητες διαχείρισης κινδύνου αυτών των ιδρυμάτων. Υπό αυτή την έννοια τα δεδομένα που τηρούνται στο Μητρώο θεωρείται ότι αποτελούν χρήσιμο εργαλείο μ ικροπροληπτικής 
και μακροπροληπτικής εποπτείας.  Τα δεδομένα που θα τηρούνται στο Μητρώο και η πρόσβαση σε 
αυτά θεωρούνται χρήσιμα και από την άποψη της χρηματοπιστωτικής σταθερότητας και της 
μακροπροληπτικής εποπτείας, καθώς θα καθιστούν δυνατή την παρακολ ούθηση και αξιολόγηση της 
συσσώρευσης και της διάθεσης για ανάληψ η πιστωτικού κινδύνου  στο τραπεζικό και 
χρηματοπιστωτικό σύστημα γενικότερα, συμβάλλοντας έτσι στη βαθμονόμηση της χρήσης 
μακροπροληπτικών μέσων.  
2.3 Πάντως, το σχέδιο νόμου δεν περιέχει καμία δ ιάταξη που να παρέχει ρητά στην Τράπεζα της 
Ελλάδος, στην ΕΚΤ ή στο Ευρωπαϊκό Σύστημα Κεντρικών Τραπεζών (ΕΣΚΤ) τη δυνατότητα 
πρόσβασης σε δεδομένα τηρούμενα στο Μητρώο.  
2.4 Όσον αφορά τη μικροπροληπτική εποπτεία η ΕΚΤ αντιλαμβάνεται ότι, με την επιφύλαξη των  
απαιτήσεων προστασίας δεδομένων, η ίδια μπορεί κατά την άσκηση των εποπτικών της καθηκόντων που αφορούν  πιστωτικά ιδρύματα να απαιτεί από την Τράπεζα της Ελλάδος ως «εθνική αρμόδια 
ECB -PUBLIC  
7 αρχή» κατά την έννοια του άρθρου 2 παράγραφος 2 του κανονισμού (ΕΕ) αριθ.  1024/201310, να ζητά 
και να διαβιβάζει πληροφορίες τηρούμενες στο Μητρώο11. Η επισήμανση αυτή  είναι σημαντικ ή και  
στο πλαίσιο των μακροπροληπτικών καθηκόντων που ανατίθενται στην ΕΚΤ βάσει του κανονισμού 
(ΕΕ) αριθ. 1024/201312, ο οποίος  απαιτεί από εκείνη να λαμβάνει υπόψη την ιδιαίτερη κατάσταση 
του χρηματοπιστωτικού συστήματος, την οικονομική κατάσταση και τον οικονομικό κύκλο σε 
μεμονωμένα κράτη μέλη ή μέρη αυτών13. Πάντως,  ενόψει  του εξαντλητικού καταλόγου προσώπων 
στα οποία παρέχεται πρόσβαση στ α δεδομένα που  τηρού νται στο Μητρώο κατά το άρθρο 6 του 
σχεδίου νόμου, οποιαδήποτε τέτοια πρόσβαση πρόκειται να είναι περιορισμένη και να χορηγείται 
κατά περίπτωση. Δεδομένης της εμβέλειας και της σημασίας που έχουν τα δεδομένα αυτά  για 
σκοπούς μικροπροληπτικής και μακροπροληπτικής εποπτείας και, επομένως, για τα καθήκοντα που 
αφορούν τις πολιτικές που σχετίζονται με την προληπτική εποπτεία πιστωτικών και λοιπών  
χρηματο δοτικών ιδρυμάτων (πλ ην των ασφαλιστικών επιχειρήσεων) , τα οποία  ανατίθεται στην ΕΚΤ 
σύμφωνα με το άρθρο 127 παράγραφος 6 της Συνθήκης, η ΕΚΤ θα χαιρέτιζε τη ρητή συμπερίληψη αυτών των σκοπών στους στόχους του σχεδίου νόμου , καθώς  και μια ς διάταξης που θα παρέχει 
ρητά στην Τρά πεζα της Ελλάδος και την ΕΚΤ πρόσβαση στο Μητρώο.   
2.5 Η αιτούσα αρχή θα μπορούσε επίσης να εξετάσει δικαιώματα ευρύτερης πρόσβασης στο Μητρώο, για παράδειγμα από άλλα όργανα και οργανισμούς της Ένωσης που διαδραματίζουν ρόλο στην 
τραπεζική εποπτεία, όπως το Ε υρωπαϊκό Συμβούλιο Συστημικού Κινδύνου, η Ευρωπαϊκή Αρχή 
Τραπεζών και άλλοι σχετικοί φορείς που λειτουργούν  σε επίπεδο Ένωσης, όπως ο Ευρωπαϊκός 
Μηχανισμός Σταθερότητας και ο Ευρωπαϊκός Ενιαίος Μηχανισμός Εξυγίανσης , όπως άλλωστε 
έχουν κάνει άλλα κράτη μέλη
14, και υπό την προϋπόθεση ότι οι σκοποί για τους οποίους μπορούν 
να κοινοποιούνται δεδομένα σε κάθε συγκεκρι μένο φορέα ορίζονται σαφώς στο σχέδιο νόμου και 
διασφαλίζεται η εμπιστευτικότητα των δεδομένων. Εν προκειμένω η ΕΚΤ σημειώνει ότι το σχέδιο 
νόμου προβλέπει ήδη ότι το Μητρώο μπορεί να συνεργάζεται με παρόμοια κεντρικά μητρώα 
πιστώσεων της αλλοδαπής για την  επίτευξη των σκοπών του. Ως εκ τούτου, η ΕΚΤ σημειώνει ότι η 
διευκόλυνση των εποπτικών σκοπών θα μπορούσε ωφέλιμα να περιληφθεί στους στόχους του 
Μητρώου, έτσι ώστε να επιτρέπεται μια τέτοια ευρύτερη πρόσβαση.  
2.6 Όσον αφορά την πρόσβαση της ΕΚΤ και της Τράπε ζας της Ελλάδος στα δεδομένα που τηρούνται 
στο Μητρώο για λόγους στατιστικής και νομισματικής πολιτικής (διακριτής από την εποπτική), χωρίς 
ρητή νομική βάση στο σχέδιο νόμου η πρόσβαση αυτή θα ήταν είτε περιορισμένη είτε εντελώς 
 
10  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην 
Ε υ ρ ω π α ϊ κ ή  Κ ε ν τ ρ ι κ ή  Τ ρ ά π ε ζ α  σ χ ε τ ι κ ά  μ ε  τ ι ς  π ο λ ι τ ι κ έ ς  π ο υ  α φορούν την προληπτική εποπτεία των πιστωτικών 
ιδρυμάτων (ΕΕ L 287 της 29.10.2013, σ. 63). 
11 Αυτή η ερμηνεία  βασίζεται στο άρθρο 6 παράγραφος 2 του κανονισμού (ΕΕ) αριθ. 1024/2013 του Συμβουλίου, της 15ης 
Οκτωβρίου 2013, για την ανάθεση ειδικών καθηκόντων σ την Ευρωπαϊκή Κεντρική Τράπεζα σχετικά με τις πολιτικές που 
αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63) και στο άρθρο 21 του κανονισμού (EΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2 014, που θεσπίζει το πλαίσιο 
συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων 
αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 
14.05.2014, σ. 1).  Αυτή η ερμηνεία  βασίζεται επίσης στο άρθρο 55Γ του καταστατικού της Τράπεζας της Ελλάδος, αλλά 
στην περίπτωση αυτή, η Τράπεζα της Ελλάδος θα μπορεί να κοινοποιεί τις πληροφορίες που έχει λάβει μόνο σε συγκεντρωτική βάση. Οι πληροφορίες που σχετίζονται με την προληπτική εποπτεία μπορούν επίσης να κοινοποιούνται 
στην ΕΚΤ βάσει του άρθρου 54 του ν. 4261/2014 (ΦΕΚ Α 107/2014).  
12  Άρθρο 5 του κανονισμ ού (ΕΕ) αριθ. 1024/2013 του Συμβουλίου. 
13  Βλ. παράγραφο 3.2 της γνώμης CON/2015/20. 
14  Βλ. παράγραφο 2.2 της γνώμης CON/2013/93. 
ECB -PUBLIC  
8 αδύνατη. Μολονότι το σχέδιο νόμου δεν αναφέρει ρητά μεταξύ των στόχων του Μητρώου τη συμβολή 
του στα καθήκοντα του ΕΣΚΤ κατά το άρθρο 127 της Συνθήκης, η ΕΚΤ θεωρεί ότι η πρόσβαση στο 
Μητρώο θα ήταν επωφελής για την άσκηση αυτών των καθηκόντων και θα υποστήριζε ουσιαστικά  
την άσκηση  αυτή. Ως εκ τούτου, θα πρέπει να εξεταστεί το ενδεχόμενο να προστεθεί μεταξύ των  
στόχ ων που προορίζεται να εξυπηρετήσει το Μητρώο η συμβολή στα καθήκοντα του ΕΣΚΤ και να 
τροποποιηθεί περαιτέρω το σχέδιο νόμου ώστε να συμπεριληφθούν ρητά αυτοί οι στόχοι  μεταξύ των 
σκοπών του σχεδίου νόμου και να διασφαλιστεί μια σαφής νομική βάση για τη θέσπιση των εν λόγω 
δικαιωμάτων πρόσβασης, όπως έχει γίνει σε άλλα κράτη μέλη15, και λαμβ ανομένων  υπόψη τ ων 
διατάξε ων του κανονισμού (ΕΚ) αριθ. 2533/98 του Συμβουλίου16. Η ΕΚΤ αντιλαμβάνεται ότι μια τέτοια 
ρητή εξουσιοδότηση είναι απαραίτητη από την άποψη του εθνικού δικαίου για να διασφαλιστεί ότι η 
Τράπεζα της Ελλάδος θα διαθέτει ισχυρή νομική βάση για τη γνωστοποίηση στην ΕΚΤ δεδομένων 
που τηρούνται στο Μητρώο για σκοπούς της εκπλήρωσης των υποχρεώσε ων της τελευταίας βάσει 
του κανονισμού (ΕΕ) 2016/867 (ΕΚΤ/2016/13)17. Μια τέτοια νομική βάση απαιτείται επειδή το σχέδιο 
νόμου απαγορεύει τη γνωστοποίηση πληροφοριών που τη ρούνται στο Μητρώο, εκτός εάν αυτή η 
γνωστοποίηση προβλέπεται ρητά.  Η διάταξη αυτή δεν θίγει τις απαιτήσεις του άρθρου 10 του 
κανονισμού (ΕΕ) 2016/867 (ΕΚΤ/2016/13), το οποίο ρυθμίζει τη χρήση πιστωτικών δεδομένων που αναγγέλλονται βάσει του εν λόγω κανονι σμού από την ΕΚΤ και τις εθνικές κεντρικές τράπεζες 
(ΕθνΚΤ).  
2.7 Κατά την εξέταση του κατά πόσον θα παραχωρηθεί πρόσβαση στην ΕΚΤ και την Τράπεζα της 
Ελλάδος, όπως σημειώνεται στην παράγραφο 2.6 ανωτέρω, θα πρέπει να ληφθούν υπόψη η μείωση 
και η απλούστευση τ ων υποχρεώσεων παροχής στοιχείων των πιστωτικών και χρηματοπιστωτικών 
ιδρυμάτων και η αποφυγή της επικάλυψης των απαιτήσεων παροχής στοιχείων σχετικών με 
πιστωτικά δεδομένα σύμφωνα με τις αιτιολογικές σκέψεις του κανονισμού (ΕΕ) 2016/867 
(EΚΤ/2016/13), οι οποίες αναφέρουν ότι, προς διασφάλιση της αποτελεσματικής παροχής στοιχείων 
και της επαρκούς διαλειτουργικότητας με άλλα υφιστάμενα ή νέα πλαίσια παροχής στοιχείων οι ΕθνΚΤ θα πρέπει, για τους σκοπούς του οικείου νομοθετικού πλαισίου, να μπορούν να συλλέγο υν 
τις πληροφορίες που διαβιβάζονται στην ΕΚΤ ως μέρος ενός ευρύτερου εθνικού πλαισίου παροχής 
στοιχείων και να διευρύνουν την εμβέλεια της παροχής στοιχείων σχετικά με τα πιστωτικά δεδομένα 
πέραν της οριζόμενης στον εν λόγω  κανονισμό, σύμφωνα με το οικείο  εθνικό δίκαιο
18. Είναι ακόμη 
πιο σημαντικό να αποφευχθούν  άσκοπες επικαλύψεις στην παροχή  στοιχείων , δεδομένου ότι το 
Μητρώο, σύμφωνα με το σχέδιο νόμου, θα «διαλειτουργεί» ή θα «συνεργάζεται» ή «θα προσφεύγει» 
 
15 Βλ., π.χ., παράγραφο 1.3 της γνώ μης CON/2021/24, παράγραφο 2.1 της γνώμης CON/2013/93 και παράγραφο 2.2 της 
γνώμης CON/2014/57. 
16  Κανονισμός (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών 
πληροφοριών από την Ευρωπαϊκή Κεντρική Τράπεζα (ΕΕ L  318 της 27.11.1998, σ. 8). Για παράδειγμα, το άρθρο 8 
παράγραφος 1 του κανονισμού (ΕΕ) αριθ. 2533/98 επιτρέπει τη χρήση των εμπιστευτικών στατιστικών πληροφοριών 
από το ΕΣΚΤ «αποκλειστικά για την άσκηση των καθηκόντων του», εκτός αν συντρέχουν συγκεκριμέν ες περιστάσεις. 
Επιπλέον, οι παράγραφοι 4, 4α και 5 του άρθρου 8 του ίδιου κανονισμού επιτρέπουν τη διαβίβαση εμπιστευτικών 
στατιστικών πληροφοριών εντός και εκτός του ΕΣΚΤ, με την επιφύλαξη της εκπλήρωσης ορισμένων απαιτήσεων και 
προϋποθέσεων . Αυτές οι τε λευταίες διατάξεις είναι ιδιαίτερα σημαντικές όταν πρόκειται για πληροφορίες που συλλέγονται 
από άλλες ΕθνΚΤ σύμφωνα με τον κανονισμό AnaCredit (ΕΕ) 2016/867, στις οποίες μπορεί να έχει πρόσβαση η Τράπεζα της Ελλάδος. 
17  Βλ επίσης παράγραφο 2.3 γνώμης CON/2017/13. 
18 Βλ. αιτιολογική σκέψη 15 του κανονισμού (EΕ) 2016/867 και παράγραφο 2.1 γνώμης CON/2017/33. 
ECB -PUBLIC  
9 σε πολλές άλλες βάσεις δεδομένων του δημόσιου και του ιδιωτικού τομέα, ορισμένες από τις οποίες 
δεν έχουν έχει ακόμη συσταθεί.  
2.8 Κατά την εξέταση του κατά πόσον θα παραχωρηθεί πρόσβαση στην ΕΚΤ και την Τράπεζα της 
Ελλάδος, όπως σημειώνεται στην παράγραφο 2.6 ανωτέρω, θα πρέπει να ληφθεί υπόψη  η πλήρης 
συμμόρφωση του εθνικού πλαισίου με τους στόχους και τις απαιτήσεις του κανονισμού (ΕΕ) 
2016/867 (ΕΚΤ/2016/13), συμπεριλαμβανομένων των νομικών απαιτήσεων σχετικά με τα 
κυκλώματα ανταλλαγής πληροφοριών (feedback l oops ), δεδομένου ότι  μπορούν να θεσπιστούν σε 
χωριστές νομικές πράξεις που θα εκδώσει η ΕΚΤ περαιτέρω διατάξεις σχετικά με το πεδίο εφαρμογής 
και την εφαρμογή των κυκλωμάτων ανταλλαγής πληροφοριών από τις ΕθνΚΤ, και οι ΕθνΚΤ μπορούν 
να συνάπτουν μνημόνια σ υνεννόησης σχετικά με την αντίστοιχη συνεργασία τους στα κυκλώματα 
ανταλλαγής πληροφοριών με βάση τα ισχύοντα νομοθετικά πλαίσια19. 
2.9 Οι αιτιολογικές σκέψεις του κανονισμού (ΕΕ) 2016/867 (ΕΚΤ/2016/13) σημειώνουν επίσης ότι η 
σύσταση του μακροπρόθεσμου πλαισί ου για τη συλλογή πιστωτικών δεδομένων θα πρέπει 
αποβλέπει στη διασφάλιση της διαλειτουργικότητας μεταξύ κεντρικών μητρώων πιστώσεων και 
άλλων σχετικών δεσμών πιστωτικών δεδομένων που καταρτίζουν φορείς του δημόσιου τομέα, 
συμπεριλαμβανομένων των βάσεων δε δομένων για τις στατιστικές τίτλων, καθώς και του 
συστήματος «Register of Institutions and Affiliates Dataset» του ΕΣΚΤ20. Η ΕΚΤ αντιλαμβάνεται ότι 
το Μητρώο θα διαλειτουργεί με τη βάση GR -AnaCredit. Από την άποψη αυτή και για λόγους 
ασφάλειας δικαίου προτ είνεται, το σχέδιο νόμου ή η παράγωγ η νομοθεσία  που θα θεσπιστεί βάσει 
αυτού να εξετάσει τη δυνατότητα να ενσωματώσει σαφέστερα τις υποχρεώσεις παροχής στοιχείων 
άμεσης ισχύος δυνάμει του κανονισμού (ΕΕ) 2016/867 (ΕΚΤ/2016/13) σε σχέση με τις πρόσθετες 
υποχρεώσεις που επιβάλλει το σχέδιο νόμου στις μον άδες παροχής στοιχείων που καλύπτονται και 
από τα δύο πλαίσια. Αυτό θα εξασφάλιζε την πλήρη συμμόρφωση του σχεδίου νόμου με τις διατάξεις 
του κανονισμού (ΕΕ) 2016/867 (ΕΚΤ/2016/13).  
2.10 Το σχέδιο νόμου δεν περιέχει καμία ρητή διάταξη σχετικά με την επιβολή κυρώσε ων σε περιπτώσεις 
μη συμμόρφωσης των μονάδων παροχής στοιχείων  με τις υποχρεώσεις παροχής στοιχείων  που 
θεσπίζει . Η ΕΚΤ αντιλαμβάνεται ότι αυτό μπορεί να είναι ένα από τα ζητήματα  σχετικά με το Μητρώο 
π ο υ  θ α  ρ υ θ μ ι σ τ ε ί  μ ε  τ ην παράγωγ η νομοθεσία  που εξου σιοδοτείται να θεσπίσει η Τράπεζα της 
Ελλάδος βάσει του σχεδίου νόμου. Από την άποψη αυτή η ΕΚΤ επιθυμεί να επιστήσει την προσοχή της αιτούσας αρχής στο καθεστώς επιβολής κυρώσεων που εφαρμόζεται σε περίπτωση μη 
συμμόρφωσης των μονάδων παροχής στοιχείων με  τις υποχρεώσεις παροχής στατιστικών 
στοιχείων της ΕΚΤ, και το οποίο αναφέρεται στον κανονισμό (ΕΕ) 2016/ 867 (ΕΚΤ/2016/13)
21, και 
σημειώ νει ότι: α) το καθεστώς κυρώσεων που θα θεσπιστεί για την Τράπεζα της Ελλάδος βάσει της 
εθνικής νομοθεσίας θα πρέπει να λειτουργεί με την επιφύλαξη του καθεστώτος κυρώσεων της ΕΚΤ 
βάσει του δικαίου της Ένωσης· και β) η εθνική νομοθεσία θα πρέπει να διασφαλίζει τη συμμόρφωση 
τόσο της ΕΚΤ όσο και της Τράπεζας της Ελλάδος με την αρχή non bis in idem, που αντικατοπτρίζεται 
στο άρθρο 2 παράγραφος 1 του κανονισμού (ΕΚ) αριθ. 2157/1999 της Ευρωπαϊκής Κεντρικής 
 
19 Βλ. αιτιολογική σκέψη 17 του κανονισμού (EΕ) 2016/867 (ΕΚΤ/2016/13).  
20 Βλ. αιτιολογική σκέψη 16 του κανονισμού (EΕ) 2016/867 (ΕΚΤ/2016/13). 
21  Άρθρο 18 του κανονισμού (EΕ) 2016/867 (ΕΚΤ/2016/13) . 
ECB -PUBLIC  
10 Τράπεζας (ΕΚΤ/1999/4)22 και σύμφωνα με την οποία καμία νομική διαδικασία  δεν μπορεί να κινηθεί 
δύο φορές για την ίδια αιτία. Ως εκ το ύτου, η εθνική νομοθεσία θα πρέπει να δι ευκολύνει την παροχή 
πληροφοριών και τις διαβουλεύσεις μεταξύ της ΕΚΤ και της Τράπεζας της Ελλάδος πριν από τη 
λήψη οποια σδήποτε απόφαση ς για κίνηση διαδικασίας σε περίπτωση  παραβάσε ων23. 
2.11 Τέλος, η ΕΚΤ σημειώνει ότι το σχέδιο νόμου δεν αναφέρει ρητά ότι το Μητρώο θα ανήκει στην 
Τράπεζα της Ελλάδος. Ωστόσο, η ΕΚΤ αντιλαμβάνεται ότι η Τράπεζα της Ελλάδος θα είναι ο 
αποκλειστικός κύριος του Μητρώου και ως εκ τούτου θα επικροτούσε , για λόγους νο μικής σαφήνειας, 
τη συμπερίληψη ρητής διάταξης στο σχέδιο νόμου ότι η Τράπεζα της Ελλάδος δεν είναι μόνο 
αποκλειστικός διαχειριστής της λειτουργίας, αλλά και αποκλειστικός κύριος του Μητρώου.  
 
3. Ανάθεση νέου καθήκοντος στην Τράπεζα της Ελλάδος  
3.1 Το σχέδιο νόμου αναθέτει στην Τράπεζα της Ελλάδος το νέο καθήκον της σύστασης και λειτουργίας 
μητρώου πιστώσεων ως κεντρικού μητρώου για τη συλλογή αναλυτικών πιστωτικών δεδομένων και 
δεδομένων πιστωτικού κινδύνου.  
3.2 Η ΕΚΤ υπογραμμίζει ότι κάθε προτεινόμενη ανάθεση νέων καθηκόντων σε εθνική κεντρική τράπεζα 
(ΕθνΚΤ) στο ΕΣΚΤ πρέπει να αξιολογ είται με βάση  την απαγόρευση της νομισματικής χρηματοδότησης 
που ορίζεται στο άρθρο 123 παράγραφος 1 της Συνθήκης. Για τους σκοπούς εφαρμογής της ως άνω 
απαγόρευσης το άρθ ρο 1 παράγραφος 1 στοιχείο β) σημείο ii) του κανονισμού (ΕΚ) αριθ. 3603/93 του 
Συμβουλίου24 ορίζει ότι στις «άλλου είδους πιστωτικές διευκολύνσεις» συγκαταλέγεται και «κάθε 
χρηματοδότηση υποχρεώσεων του δημόσιου τομέα έναντι τρίτων».  
3.3 Το να διασφ αλίζεται ότι τα κράτη μέλη εφαρμόζουν υγιή δημοσιονομική πολιτική είναι ένας από τους 
βασικούς στόχους της απαγόρευσης της νομισματικής χρηματοδότησης  που δεν μπορεί να 
καταστρατηγείται25. Ως εκ τούτου, το καθήκον της χρηματοδότησης μέτρων  που κατά κανόνα εμπίπτουν 
στην αρμοδιότητα των κρατών μελών και χρηματοδοτούνται από τις δημοσιονομικές πηγές τους,  και όχι 
από τις ΕθνΚΤ, δεν πρέπει να ανατίθεται σε ΕθνΚΤ. Για να καθοριστεί τι συνιστά χρηματοδότηση των υποχρεώσεων του δημόσιου τομέα έναντι τρίτων, που μπορεί να μεταφραστεί ως παροχή χρηματοδότησης 
από κεντρική τράπεζα εκτός του πεδίου των καθηκόντων της κεντρικής τράπεζας, είναι απαραίτητο να 
διενεργηθεί κατά περίπτωση αξιολόγηση του κατά πόσον το υπό ανάληψη καθήκον μια ς ΕθνΚΤ είναι 
καθήκον  κεντρικής τράπεζας ή καθήκον της κυβέρνησης, δηλαδή καθήκον που εμπίπτει στις αρμοδιότητες 
των κρατών μελών.  
3.4 Στο πλαίσιο της διακριτικής ευχέρειας που διαθέτει κατά την άσκηση των καθηκόντων του, βάσει του 
άρθρου 271 στοιχείο δ) της Συνθήκης και του άρθρ ου 35.6 του καταστατικού του ΕΣΚΤ και της Ευρωπαϊκής 
Κεντρικής Τράπεζας (εφεξής το «καταστατικό του ΕΣΚΤ»), και προκειμένου να διασφαλίσει ότι οι ΕθνΚΤ εκπληρώνουν τις υποχρεώσεις τους από τη Συνθήκη, το διοικητικό συμβούλιο ενέκρινε ορισμένα κριτήρια 
 
22  Κανονισμός (ΕΚ) αριθ. 2157/1999 της Ευρωπαϊκής Κεντρικής Τράπεζας, της 23ης Σεπτεμβρίου 1999, σχετικά με τις 
εξουσίες της Ευρωπαϊκής Κεντρικής για την επιβολή κυρώσεων (ΕΚΤ/1999/4) ( ΕΕ L 264 της 12.10.1999, σ. 21). 
23  Βλ. παράγραφο 3.5 της γνώμης CON/2021/24. 
24  Κανονισμός (ΕΚ) αριθ. 3603/93 του Συμβουλίου, της 13ης Δεκεμβρίου 1993, για τον προσδιορισμό των εννοιών που 
είναι αναγκαίες για την εφαρμογή των απαγορεύσεων που αναφέρονται στο άρθρο 104 και στο άρθρο 104 Β παράγραφος 
1 της συνθήκης (ΕΕ L 332 της 31.12.1993, σ. 1). 
25  Το άρθρο 123 της Συνθήκης εξυπηρετεί επίσης τον στόχο της διατήρησης της σταθερότητας των τιμών και ενισχύει την ανεξαρτησία της κεντρικής τράπεζας. 
ECB -PUBLIC  
11 βάσε ι των οποίων καθορίζεται τι μπορεί να θεωρηθεί ότι εμπίπτει στο πεδίο των υποχρεώσεων του 
δημοσίου τομέα κατά την έννοια του άρθρου 1 παράγραφος 1 στοιχείο β) σημείο ii) του κανονισμού (ΕΚ) 
αριθ. 3603/93 του Συμβουλίου ή, με άλλα λόγια, τι αποτελεί κυβερνητικό καθήκον, σύμφωνα με τα 
ακόλουθα:  
Κατά πρώτον, τα καθήκοντα κεντρικής τράπεζας περιλαμβάνουν ιδίως όσα συνδέονται με τα καθήκοντα που έχουν ανατεθεί στην ΕΚΤ και τις ΕθνΚΤ από τη Συνθήκη και το καταστατικό του ΕΣΚΤ. Πρόκειται 
κυρίως για τα καθήκοντα πο υ ορίζονται στο άρθρο 127 παράγραφοι 2, 5 και 6 και στο άρθρο 128 
παράγραφος 1 της Συνθήκης, καθώς και στα άρθρα 22 και 25.1 του καταστατικού του ΕΣΚΤ.  
Κατά δεύτερον, δεδομένου ότι το άρθρο 14.4 του καταστατικού του ΕΣΚΤ επιτρέπει στις ΕθνΚΤ να εκτελούν και «λειτουργίες άλλες», δεν μπορεί αυτομάτως να αποκλειστεί η ανάθεση σε εκείνες νέων καθηκόντων, 
ήτοι καθηκόντων μη συνδεόμενων με όσα έχουν ανατεθεί στην ΕΚΤ και τις ίδιες. Πάντως, νέα καθήκοντα 
τα οποία αναλαμβάνει ορισμένη ΕθνΚΤ και τα οποία δεν αποτελο ύν τυπικά καθήκοντα ΕθνΚΤ ή τα οποία 
ασκούνται σαφώς εξ ονόματος και προς το αποκλειστικό συμφέρον της κυβέρνησης ή άλλων δημόσιων φορέων θα πρέπει να θεωρούνται κυβερνητικά.  
Κατά τρίτον, ένα σημαντικό κριτήριο για τον χαρακτηρισμό ενός νέου καθήκοντος ως μη τυπικού 
καθήκοντος ΕθνΚΤ ή ως καθήκοντος ασκούμενου σαφώς εξ ονόματος και προς το αποκλειστικό συμφέρον της κυβέρνησης ή άλλων δημόσιων φορέων είναι ο αντίκτυπός του στη θεσμική, οικονομική και προσωπική 
ανεξαρτησία της εκάστοτε ΕθνΚΤ.  
Ειδικότερα, θα πρ έπει να λαμβάνονται υπόψη οι ακόλουθες πτυχές:  
α)  εάν η άσκηση του νέου καθήκοντος δημιουργεί ανεπαρκώς διαχειρίσιμες συγκρούσεις συμφερόντων 
σε σχέση με υφιστάμενα καθήκοντα κεντρικής τράπεζας, χωρίς κατ’ ανάγκη να τα συμπληρώνει. Σε 
περίπτωση σύγκρουσης  συμφερόντων μεταξύ υφιστάμενων και νέων καθηκόντων θα πρέπει να 
προβλέπονται επαρκείς δικλείδες μετριασμού της. Η συμπληρωματικότητα μεταξύ νέων και υφιστάμενων 
καθηκόντων κεντρικής τράπεζας δεν θα πρέπει να ερμηνεύεται διασταλτικά και, έτσι, να οδηγεί στ η 
δημιουργία μιας αέναης σειράς παρεπόμενων καθηκόντων. Η συμπληρωματικότητα θα πρέπει να εξετάζεται  από την άποψη της χρηματοδότησης των νέων αυτών καθηκόντων ∙ 
β) εάν η άσκηση του νέου καθήκοντος χωρίς την πρόβλεψη πρόσθετων οικονομικών πόρων επιβαρύνει 
δυσανάλογα ορισμένη ΕθνΚΤ σε σχέση με τις οικονομικές και οργανωτικές της δυνατότητες και εάν μπορεί 
να επηρεάσει αρνητικά την ικανότητά της να ασκεί αποτελεσματικά τα υφιστάμενα καθήκοντα κεντρικής 
τράπεζας·  
γ) εάν η άσκηση του νέου καθήκοντος συνάδει με τ ο θεσμικό πλαίσιο της ΕθνΚΤ από την άποψη της 
ανεξαρτησίας και λογοδοσίας της κεντρικής τράπεζας·  
δ) εάν η άσκηση του νέου καθήκοντος εγκυμονεί σημαντικούς χρηματοπιστωτικούς κινδύνους·  
ε) εάν η άσκηση του νέου καθήκοντος εκθέτει τα μέλη των οργάνων λήψης αποφάσεων της ΕθνΚΤ σε 
δυσανάλογους πολιτικούς κινδύνους και ενδέχεται να έχει αντίκτυπο στην προσωπική τους ανεξαρτησία και, ιδίως, στο εχέγγυο της θητείας τους κατά το άρθρο 14.2 του καταστατικού του ΕΣΚΤ.  
3.5 Με βάση τα  παραπάνω  κριτήρια, οι ακόλουθες παράγ ραφοι αξιολογούν εάν το νέο καθήκον που 
προτείνεται να ανατεθεί στην Τράπεζα της Ελλάδος βάσει του σχεδίου νόμου συνάδει με την απαγόρευση της νομισματικής χρηματοδότησης.  
ECB -PUBLIC  
12 3.6 Καθήκοντα συνδεόμενα με τα καθήκοντα που ανατίθενται στην ΕΚΤ και τις ΕθνΚΤ από τη Συνθήκη 
και το καταστατικό του ΕΣΚΤ   
Γενικά, σημειώνεται ότι τα αναλυτικά πιστωτικά δεδομένα και τα δεδομένα πιστωτικού κινδύνου που 
βασίζονται σε κεντρικά μητρώα πιστώσεων είναι απαραίτητα για την ανάπτυξη και παραγωγή νέων 
στατιστικών του ΕΣΚΤ, καθώς και για τη βελτίωση της ποιότητας των στατιστικών του ΕΣΚΤ. Αυτά τα νέα 
ή βελτιωμένα στατιστικά στοιχεί α είναι, με τη σειρά τους, απαραίτητα για την εκτέλεση των καθηκόντων του 
ΕΣΚΤ.  
Για να αξιολογηθεί εάν η σύσταση και η λειτουργία μητρώου που τηρεί τέτοια πιστωτικά δεδομένα είναι καθήκον που σχετίζεται με το ΕΣΚΤ, είναι απαραίτητο να εξεταστεί εάν ο σκοπ ός του μητρώου σχετίζεται 
με το ΕΣΚΤ, δηλαδή εάν τα πιστωτικά δεδομένα συλλέγονται και αναλύονται για την υποστήριξη της 
εκτέλεσης καθήκοντος που σχετίζεται με το ΕΣΚΤ
26. Μια τέτοια αξιολόγηση πρέπει να λαμβάνει υπόψη την 
πρόθεση του νομοθέτη, όπως εκδηλών εται στις διατάξεις σχετικά με τους στόχους του μητρώου πιστώσεων 
καθώς και την πρόσβαση σε αυτό και τη συγκεκριμένη οργάνωσή του.  
Ενώ ορισμένες διατάξεις του σχεδίου νόμου φαίνεται να υπο δηλώνουν ότι τα πιστωτικά στοιχεία που 
τηρούνται στο Μητρώο ενδέχετα ι να χρησιμοποιηθούν από την Τράπεζα της Ελλάδος για στατιστικούς 
σκοπούς27, τέτοιοι σκοποί δεν περιλαμβάνονται στη ρητή διάταξη του σχεδίου νόμου για τον πρωταρχικό 
του στόχο και δεν αντικατοπτρίζονται στους κανόνες που διέπουν την πρόσβαση στο Μητρώο (βλ . 
παραγράφους 2.4 έως 2.6 ανωτέρω). Ωστόσο, το σχέδιο νόμου αναφέρει ρητά τη «διασφάλιση της 
χρηματοπιστωτικής σταθερότητας» ως έναν από τους πρωταρχικούς στόχου ς του Μητρώου28.  Τ ο  ν έ ο  
καθήκον της Τράπεζας της Ελλάδος για τη σύσταση και τη λειτουργία του Μητρώου μπορεί επομένως να 
θεωρηθεί ως καθήκον που σχετίζεται με τη συμβολή του ΕΣΚΤ στη σταθερότητα του χρηματοπιστωτικού 
συστήματος σύμφωνα με το άρθρο 127 παράγραφος 5 της Συνθήκης.  
3.7 Άτυπα καθήκοντα κεντρικής τράπεζας   
Η διασφάλιση της χρηματοπιστωτικής σταθερότητας είναι καθήκον που δεν είναι άτυπο καθήκον κεντρικής 
τράπεζας. Επιπλέον, η Τράπεζα της Ελλάδος έχει ήδη εντολή χρηματοπιστωτικής σταθερότητας29. Κατά 
συνέπεια, το καθήκον της σύστασης και λειτουργίας του Μητρώου με ρητό πρωταρ χικό στόχο τη 
διασφάλιση της χρηματοπιστωτικής σταθερότητας δεν αποτελεί άτυπο καθήκον για την Τράπεζα της 
Ελλάδος. Σημειώνεται επίσης ότι ορισμένα κράτη μέλη έχουν συστήσει κεντρικά μητρώα πιστώσεων και 
έχουν αναθέσει τα καθήκοντα λειτουργίας τους στις Εθ νΚΤ, αν και για διαφορετικούς σκοπούς30. Επίσης, 
όλες οι ΕθνΚΤ του Ευρωσυστήματος απαιτείται  να διαχειρίζονται εθνικές δέσμες πιστωτικών δεδομένων 
βάσει του κανονισμού (ΕΕ) 2016/867 (ΕΚΤ/2016/13) .  
 
26   Για τη συνάφεια του σκοπού κατά τον καθορισμό των καθηκόντων που σχετίζονται με το ΕΣΚΤ βλ . παράγραφο 2.4.1 της 
γνώμης CON/2021/29, παράγραφο 3.3.4.1 της γνώμης CON/2016/54 και παράγραφο 3.2 της γνώμης CON/2016/45. 
Σχετικά με τον σκοπό ενός συγκεκριμέ νου μητρώου πιστώσεων βλ. CON/2013/29. Πρβλ. επίσης άρθρο 5.1 του 
καταστατικού του ΕΣΚΤ. «Προκειμένου να εκπληρώσει τα καθήκοντα του ΕΣΚΤ, η ΕΚΤ, με τη βοήθεια των εθνικών 
κεντρικών τραπεζών, συλλέγει τις αναγκαίες στατιστικές πληροφορίες...». 
27   Το άρθρο  3 παράγραφος 5 του σχεδίου νόμου ορίζει ότι οι πιστωτικές πληροφορίες που μπορεί η Τράπεζα της Ελλάδος 
να διατηρεί στο Μητρώο, περιλαμβάνουν και αναλύσεις και στατιστικά στοιχεία που παράγονται από την ίδια, ενώ το 
άρθρο 4 παράγραφος 3 επιτρέπει στην Τράπ εζα της Ελλάδος να ζητεί πρόσθετα δεδομένα οικονομικής συμπεριφοράς 
από πιστωτές, με σκοπό την επεξεργασία τους για την εκπόνηση οικονομικών αναλύσεων και στατιστικών μελετών. 
28   Βλ. άρθρο 1 παράγραφος 3 του σχεδίου νόμου. 
29   Άρθρο 55A του καταστατικού της Τράπεζας της Ελλάδος.  
30  Βλ. ενδεικτικά γνώμες CON/2016/57, CON/2021/2 και CON/2017/28 (Βουλγαρία)∙ CON/2021/24 και CON/2011/20 
(Βέλγιο)∙ CON/2019/2 και CON/2015/20 (Μάλτα)∙ CON/2017/33 (Αυστρία)∙ CON/2016/42 (Σλοβενία)∙ CON /2014/57 
(Πορτογαλία)∙ CON/2013/93 και CON/2017/13 (Λεττονία)∙ CON/2012/111 και CON/2012/74 (Ιρλανδία). 
ECB -PUBLIC  
13 3.8 Καθήκοντα ασκούμενα σαφώς εξ ονόματος και προς το αποκλεισ τικό συμφέρον της κυβέρνησης  
Η Τράπεζα της Ελλάδος ορίζεται με το σχέδιο νόμου ως αποκλειστικός διαχειριστής της λειτουργίας του 
Μητρώου31. Δεν υπάρχει καμία ένδειξη ότι στην άσκηση του καθήκοντός της η Τράπεζα της Ελλάδος θα 
ενεργεί αποκλειστικά προς το σ υμφέρον της κυβέρνησης ή άλλου δημόσιου φορέα.  
3.9 Βαθμός στον οποίο η άσκηση του νέου καθήκοντος δημιουργεί σύγκρουση συμφερόντων σε σχέση 
με υφιστάμενα καθήκοντα κεντρικής τράπεζας  
Η εκτέλεση του νέου καθήκοντος της σύστασης και λειτουργίας του Μητρώου είναι απίθανο να προκαλέσει 
σύγκρουση συμφερόντων σε σχέση με τα υφιστάμενα καθήκοντα κεντρικής τραπεζικής της Τράπεζας της Ελλάδος.  
3.10 Βαθμός στον οποίο η άσκηση του νέου καθήκοντος είναι δυσανάλογη προς τις οικονομικές ή 
λειτουργικές δυνατότητες της Τράπεζας τη ς Ελλάδος  
Όπως έχει ήδη σημειώσει η ΕΚΤ
32, τα κράτη μέλη δεν επιτρέπεται να στερούν από τις οικείες ΕθνΚΤ τους 
οικονομικούς πόρους που αυτές χρειάζονται προκειμένου να ασκήσουν τόσο τα σχετικά με το ΕΣΚΤ όσο και τα εθνικά τους καθήκοντα, από άποψη λειτουργική και οικονομική. Προκειμένου να διασφα λιστεί ότι η 
ικανότητα της Τράπεζας της Ελλάδος να εκτελεί τα καθήκοντά της που σχετίζονται με το ΕΣΚΤ δεν θίγεται, 
η ίδια πρέπει, επομένως, να μπορεί να αξιοποιήσει τους απαραίτητους πόρους για να εκπληρώσει τα 
καθήκοντά της βάσει του σχεδίου νόμου.  
Το σχέδιο νόμου δεν καλύπτει το κόστος/χρηματοδότηση του νέου καθήκοντος της Τράπεζας της Ελλάδος 
και προβλέπει επί του παρόντος ότι η πρόσβαση στα δεδομένα οικονομικής συμπεριφοράς θα παρέχεται δωρεάν
33. Ωστόσο, η ΕΚΤ αντιλαμβάνεται ότι, εφόσον το σχέδιο διατάξεων  αναθεωρηθεί,  η παράγωγ η 
νομοθεσία που εξουσιοδοτείται να θεσπίσει η Τράπεζα της Ελλάδος βάσει του σχεδίου νόμου μπορεί να 
περιέχει διατάξεις σχετικά με τέτοια χρηματοδότηση, π.χ. με τη μορφή τελών που θα επιβάλλονται στις μονάδες παροχής στοιχείων βάσει του σχεδίου νόμου και που εν τέλει θα καθορίσει η παράγωγ η 
νομοθεσία . Η ΕΚΤ αντιλαμβάνεται επίσης ότι η Τράπεζα της Ελλάδος έχει ήδη λάβει τα απαραίτητα μέτρα 
για να διασφαλίσει ότι υπάρχουν επαρκείς πόροι για τη σύσταση και τη λειτουργία του Μητρώου.  
3.11 Βαθμός στον οποίο η άσκηση των νέων καθηκόντων συνάδει με το θεσμικό πλαίσιο της Τράπεζας 
της Ελλάδος υπό το φως της ανεξαρτησίας και λογοδοσίας της κεντρικής τράπεζας  
Δεδομένης της υφιστάμενης εντολής της Τράπεζας της Ελλάδος για τη χρηματοπιστωτική σταθερότητα, η 
εκτέλεση των νέων καθηκόντων φαίνεται να συνάδει με το ισχύον θεσμικό της πλαίσιο.  
3.12 Βαθμός στον οποίον η άσκηση καθηκόντων εγκυμονεί ουσιαστικούς χρηματοπιστω τικούς κινδύνους  
Το σχέδιο νόμου δεν περιέχει ειδικότερες διατάξεις σχετικά με την ευθύνη από τη λειτουργία του Μητρώου. 
Σύμφωνα με το σχέδιο νόμου, η Τράπεζα της Ελλάδος θα αναλάβει την ευθύνη για την επεξεργασία 
δεδομένων προσωπικού χαρακτήρα, τόσο βάσει του ΓΚΠΔ  όσο και  βάσει της εθνικής νομοθεσίας. Η 
Τράπεζα της Ελλάδος μπορεί επίσης να υπέχει  δυνητικά συμβατική ή εξωσυμβατική ευθύνη έναντι των 
μονάδων παροχής στοιχείων ή των υποκειμένων των δεδομένων από τη σύσταση του Μητρώου, σύμφωνα με την εθνική νομοθεσία. Αυτή η εν δυνάμει ευθύνη  δεν φαίνεται να είναι δυσανάλογη προς  τα νέα 
καθήκοντα που ανατίθενται στην Τράπεζα της Ελλάδος.  
 
31  Βλ. επίσης παράγραφο 2.11  παραπάνω . 
32  Βλ., για παράδειγμα, παράγραφο 4.6.1 της γνώμης CON/2018/21. 
33  Βλ. άρθρο 6 παράγραφος 3 του σχεδίου νόμου.  
ECB -PUBLIC  
14 3.13 Βαθμός στον οποίο η άσκηση του νέου καθήκοντος εκθέτει τα μέλη των οργάνων λήψης αποφάσεων 
της Τράπεζας της Ελλάδος σε δυσανάλογους πολιτικούς κινδύνους και ενδέχεται να έχει αντίκτυπο στην 
προσωπική τους ανεξαρτησία  
Η εκτέλεση του νέου καθήκοντος που ανατίθεται βάσει του σχεδίου νόμου δεν φαίνεται να εκθέτει τα όργανα 
λήψης αποφάσεων της Τράπεζας της Ελλάδος σε δυσανάλογο πολιτικό κίνδυνο ούτε να έχει αντίκτυπο 
στην προσωπική τους ανεξαρτησία.  
3.14 Συμπέρασμα  
Η ΕΚΤ θεωρεί ότι τα νέα καθήκοντα της Τράπεζας της Ελλάδος σχετικά με το Μητρώο συνιστούν καθήκοντα κεντρικής τράπεζας και, ως εκ τούτου, συνάδουν με την απαγόρευση της νομισματικής χρηματοδότησ ης. 
 
Η απόφαση θα δημοσιευθεί στην πύλη EUR -Lex.  
 
 
Φρανκφούρτη, 25 Αυγούστου 2022.  
 
[υπογραφή]  
 Η Πρόεδρος της ΕΚΤ  
Christine LAGARDE